Ema Volavšek tretjič zapored na stopničkah

Na zadnji postaji letošnje poletne velike nagrade, v francoskem Chaux-Neuvu, je Ema Volavšek znova končala na zmagovalnem odru. Zasedla je tretje mesto. Rezultat kariere je izenačila Teja Pavec na 6. mestu, Maša Likozar Brankovič je dobila fotofiniš za 8. mesto. Odlično sta s predzadnjo tekmo sezone opravila tudi Vid Vrhovnik in Gašper Brecl.